Перемышль

Пере́мышль (, ) — пограничный город на юго-востоку Польщи, положеный на рѣцѣ Сан, 14 км од границѣ Украины, вызнамна мытна штация на желѣзничной магистрали Львов — Краков.

История
Перемышль первый раз спомянутый в хрониках под роком 981, коли великый князь Киевскый Владимир І. забрав од ЛяхохВ лѣтописах того часу Ляхы — западны славяне: поморяне, поляне (Поляци), лютичи, мазовшане. тот город въедно з иншыма.интернетове выданя Полное собрание русских летописей, т. I., Ленинград, 1926–1928.Обсяг, як и довѣрыгодность того жерела оспорьовав украинскый историк Михайло Грушевскый в роботѣ История Украины-Руси, т. I, Львов 1904.

До половкы 14. ст. перебывав переважно под юрисдикциев Галицко-Волынского княжества, хоть нераз переходив до рук мадярскых кральох,  а по занику княжества (1340) переходить под владу польской коруны.

Городом магдебургского права став ся в року 1389 з милости краля Владислава ІІ. Ягелла.

По роздѣлѣ Польщи (1772) достав ся Австрии и од року 1874, яко пограничный город,  быв перетвореный на перворядну военну крѣпость. В роках 1914-1915 мав великый вызнам в боях. Первый раз в року 1914 до 9. септембра росийске войско з великыма утратами безуспѣшно штурмовало и одышло. Другый раз 11. новембра 1914 облягли город и так 22. марца 1915, коли засобы оборонцьох ся вычерпали, генерал-поручик Кусманек дав розказ знищити муницию и здав город. Але уже 3. юна 1915 по паруденном штурмѣ город быв назад в руках австрийскых.Révai nagy lexikona. Том 15, с. 737.

В роках 1939-1945 быв окупованый совѣтскым и нѣмецкым войском наперемѣну, але наконець вернутый.

Набоженство и култура
Перемышль быв и зоставать вызнамным религийным и културным центром. Ту были выпечатаны многы книгы Александра Духновича. 
Днесь в городѣ представлены набоженства:
 католицке (римокатоликы и грекокатоликы);
 православне;
 протестантскы (евангелисты-методисты, адвентисты, баптисты и др.).

Економика
В Перемышлю ествуе дереварскый промысел (выроба пресованых плит), выроба механична и промысловой автоматикы, косметикы, полотен. З традичных и людовых ремесел — зливаня звонох и продукция пипок.

Жерела и одказы
 Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
 Перемышль, город в Галичу // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

 Референции 

Катеґорія:Населены пункты в Польску